Hrvatska policija - Wikipedija

# Hrvatska policija

### Izvor: Wikipedija

Hrvatska policija je javna policijska služba hrvatskog Ministarstva unutarnjih poslova koja obavlja zakonom propisane policijske poslove.

## [uredi] Organizacija

Dva su temeljna ustrojstvena oblika organizacije policije u Republici Hrvatskoj: Ministarstvo unutarnjih poslova i Ravnateljstvo policije. Osim toga, radi obavljanja policijskih poslova ustrojavaju se policijske uprave, a za izravno obavljanje policijskih poslova u policijskoj upravi osnivaju se policijske postaje.

### [uredi] Ministarstvo unutarnjih poslova

Ministarstvo unutarnjih poslova radi stvaranja uvjeta rada u oblast policije ima slijedeća prava i dužnost:
1. utvrđuje kadrovske i obrazovne potrebe,
2. donosi razvojne, organizacijske i druge temeljne smjernice za rad,
3. donosi planove o korištenju materijalno-financijskih sredstava,
4. donosi i provodi planove o izgradnji i korištenju informacijskog sustava,
5. donosi i provodi planove o izgradnji i korištenju radiokomunikacijskog i telekomunikacijskog sustava,
6. donosi i provodi planove o izgradnji i korištenju sigurnosno-zaštićenog kriptološkog sustava,
7. utvrđuje potrebe i nabavlja tehnička sredstva,
8. organizira međunarodnu suradnju,
9. obavlja utvrđene poslove u vezi s Visokom policijskom školom,
10. organizira i provodi unutarnji nadzor,
11. obavlja druge poslove određene zakonom.

Ministarstvom upravlja ministar.

### [uredi] Ravnateljstvo policije

Za obavljanje policijskih poslova u Ministarstvu unutarnjih poslova Zakonom o policiji (NN br. 129/00) osnovano je Ravnateljstvo policije, kao upravna organizacija u sastavu Ministarstva unutarnjih poslova.

Ravnateljstvom upravlja ravnatelj i pomoćnik ministra Marijan Benko i njegovi zamjenici Jakob Bukvić i Ivan Nađ.

Zadaće Ravnateljstva su:

- praćenje i analiza stanja sigurnosti i pojava koje pogoduju nastanku i razvitku kriminaliteta,
- usklađivanje, usmjeravanje i nadziranje rada policijskih uprava,
- izravno sudjelovanje u obavljanju određenih složenijih poslova iz djelokruga rada policijskih uprava,
- briga o provođenju međunarodnih ugovora o policijskoj suradnji i drugih međunarodnih akata za koje je nadležno,
- organiziranje i provođenje kriminalističkih vještačenja,
- stvaranje uvjeta za rad Policijske akademije,
- donošenje standarda za opremu i materijalno-tehnička sredstva,
- sukladno posebnim propisima briga o spremnosti policije za djelovanje u izvanrednim uvjetima.

Ravnateljstvom policije upravlja ravnatelj policije u rangu pomoćnika ministra. Njega na prijedlog ministra unutarnjih poslova imenuje i razrješuje Vlada Republike Hrvatske.

Ravnateljstvo je podijeljeno na ustrojstvene jedinice:

       I. Uprava policije
      II. Uprava kriminalističke policije
     III. Uprava za granicu
      IV. Operativno – komunikacijski centar policije
       V. Zapovjedništvo specijalne policije
      VI. Centar za kriminalistička vještačenja

### [uredi] Policijske uprave

Policijska uprava na području za koje je osnovana:

1. prati i analizira stanje sigurnosti i pojave koje pogoduju nastanku i razvitku kriminaliteta,
2. organizira, usklađuje, usmjerava i nadzire rad policijskih postaja,
3. izravno sudjeluje u obavljanju složenijih poslova iz djelokruga rada policijske postaje,
4. obavlja i provodi utvrđene mjere u graničnoj kontroli i osiguranju državne granice,
5. poduzima mjere radi zaštite određenih osoba i objekata,
6. obavlja druge poslove utvrđene posebnim propisima.

Policijskom upravom upravlja načelnik policijske uprave.

### [uredi] Policijske postaje

Za izravno obavljanje policijskih i drugih poslova u policijskoj upravi osniva se policijska postaja.

## [uredi] Ovlasti

Policijske ovlasti su zapravo skup prava kojima se policija može, pod uvjetima propisanim u zakonu, koristiti u pojedinim situacijama.

S obzirom na njihovo značenje policijse ovlasti propisane su Zakonom o policiji i to metodom taksativnog normiranja (nabrajanja) i one su:
1. provjera i utvrđivanje identiteta osoba i predmeta,
2. pozivanje,
3. dovođenje,
4. traganje za osobama i predmetima,
5. privremeno ograničenje slobode kretanja,
6. davanje upozorenja i zapovijedi,
7. privremeno oduzimanje predmeta,
8. poligrafsko testiranje,
9. pregled prostorija, prostora, objekata i dokumentacije,
10. pregled osoba, predmeta i prometnih sredstava,
11. osiguranje i pregled mjesta događaja,
12. zaprimanje prijava,
13. javno raspisivanje nagrade,
14. snimanje na javnim mjestima,
15. uporaba sredstava prisile,
16. zaštita žrtava kaznenih djela i drugih osoba,
17. prikupljanje, obrada i korištenje osobnih podataka.

## [uredi] Službenici

Policijski službenici su osobe koje primjenjuju policijske ovlasti. Svaki policijski službenik dužan je u svako doba poduzeti nužne radnje radi zaštite života i osobne sigurnosti ljudi i imovine.

Policijska značka

Policijski službenik ima službenu značku i službenu iskaznicu te odoru koju je dužan nositi kad obavlja poslove održavanja javnog reda i mira, nadzora upravljanja prometa na cestama, nadzora i zaštite državne granice ili obavlja druge poslove.

Policijski službenik ovlašten je nositi oružje i streljivo, kao i druga sredstva prisile (tjelesna snaga, palica, sredstva za vezivanje osobe, uređaj za prisilno zaustavljanje motornog vozila, službeni psi, kemijska sredstva, službeni konji, vatreno oružje, uređaj za izbacivanje mlazova vode, posebna vozila i posebne vrste oružja i eksplozivna sredstva), koje upotrebljava pod uvjetima utvrđenim zakonom.

Određena osoba stječe status policijskog službenika stjecanjem zvanja koje ovisno o stručnoj spremi, radnom stažu, radnom mjestu, položenom ispitu za zvanje i godišnjim ocjenama.

Za policijske službenike postoje slijedeća zvanja:

- policajac,
- viši policajac,
- policijski narednik,
- viši policijski narednik,
- policijski inspektor,
- viši policijski inspektor,
- samostalni policijski inspektor,
- glavni policijski inspektor,
- policijski savjetnik,
- glavni policijski savjetnik

## [uredi] Zakoni i drugi propisi

- Zakon o policiji
- Kodeks policije

## [uredi] Vanjske poveznice

- Ravnateljstvo policije

Dobavljeno iz "http://hr.wikipedia.org../../../h/r/v/Hrvatska_policija.html"

Kategorije: Hrvatska | Policija

##### Views

- Članak
- Razgovor
- Trenutna inačica

##### Traži